gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4433, del 05-02-2003 (2003/1174)

Informació pública del nomenament de funcionaris de cossos docents universitaris de la Universitat de València.
---------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1174


Organisme emissor
:   Universitat de València

Tipus de document
:   Anunci

Informació pública del nomenament de funcionaris de cossos docents universitaris de la Universitat de València. [2003/1174]
  
Segons estableix l'art. 13.1 del Reial Decret 1888/84, de 26 de setembre, i de conformitat amb la proposta formulada per la Comissió constituïda per a jutjar el concurs i una vegada acreditat pel concursant proposat que reuneix els requisits a què al·ludeix l'apartat 2 de l'article 5t del citat reial decret, aquest Rectorat, en ús de les atribucions conferides per l'article 42 de la Llei 11/1983 de 25 d'agost, de Reforma Universitària i la resta de disposicions que la desenrotllen, fa públic els següents nomenaments:
  
Resolució de 9 de gener de 2003, de la Universitat de València, per la qual es nomena en virtut de concurs a Manuel Luis Maestre Vera, Catedràtic d'Universitat de l'àrea de coneixement Anàlisi Matemàtica, adscrita al Departament Anàlisi Matemàtica, concurs núm. 2/2001, convocat per resolució de 12 de gener de 2001 (BOE de 5 de febrer de 2001).
Diari Oficial de la Generalitat Valenciana


Sumari del DOGV 4467, del 26-03-2003 (2003/2478)

RESOLUCIÓ de 24 de febrer de 2003, de l'Institut Valencià de Finances, per la qual s'adjudiquen i s'acorda l'emissió amb data 26 de febrer de 2003, de Pagarés de la Generalitat Valenciana corresponents a la subhasta número 502.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2478


Data del document
:   24-02-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 24 de febrer de 2003, de l'Institut Valencià de Finances, per la qual s'adjudiquen i s'acorda l'emissió amb data 26 de febrer de 2003, de Pagarés de la Generalitat Valenciana corresponents a la subhasta número 502. [2003/2478]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 502 de Pagarés de la Generalitat Valenciana el passat dia 19 de febrer de 2003, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 26 de febrer de 2003, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4609, del 16-10-2003 (2003/10978)

RESOLUCIÓ de 15 de setembre de 2003, del president de Teatres de la Generalitat Valenciana, per la qual nomena José Joaquín Hinojosa Segovia director artístic de Teatres de la Generalitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4609

Data del DOGV
:   16-10-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/10420


Data del document
:   15-09-2003

Organisme emissor
:   Teatres de la Generalitat Valenciana

Tipus de document
:   Resolució

Anàlisi jurídica

 Descriptors 

:   * Culturarts Generalitat

RESOLUCIÓ de 15 de setembre de 2003, del president de Teatres de la Generalitat Valenciana, per la qual nomena José Joaquín Hinojosa Segovia director artístic de Teatres de la Generalitat Valenciana. [2003/X10957]
  
De conformitat amb el que establix el Reglament Orgànic i Funcional de l'ens públic Teatres de la Generalitat Valenciana, aprovat pel Decret 36/1994, de 21 de febrer, del Govern valencià, posteriorment modificat pels decrets 144/1997, d'1 d'abril, 58/1999, de 27 d'abril, i 38/2000, de 28 de març, i en l'exercici de les atribucions que l'article 9.bis del Reglament em conferix com a president de Teatres de la Generalitat Valenciana, a proposta de la direcció de Teatres de la Generalitat Valenciana, resolc:
  
Nomenar José Joaquín Hinojosa Segovia director artístic de Teatres de la Generalitat Valenciana amb efectes de l'1 d'octubre de 2003.
Diari Oficial de la Generalitat Valenciana


Sumari del DOGV 4504, del 21-05-2003 (2003/5847)

Informació pública del projecte de reparcel·lació i projecte d'urbanització de la unitat d'execució A del SR-6 (sòl urbanitzable residencial).
----------------------------------------------------------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5847


Organisme emissor
:   Ajuntament de Benaguasil

Tipus de document
:   Anunci

Informació pública del projecte de reparcel·lació i projecte d'urbanització de la unitat d'execució A del SR-6 (sòl urbanitzable residencial). [2003/M5847]
  
Per Resolució d'Alcaldia de 8 de maig de 2003 es va acordar:
  
«Primer
  
Sotmetre a informació pública, mitjançant publicació en un diari d'informació general i en el Diari Oficial de la Generalitat Valenciana, amb l'avís previ als titulars cadastrals i per un termini de 20 dies hàbils comptats a partir del dia següent a la publicació en el DOGV, el projecte de reparcel·lació i projecte d'urbanització de la unitat d'execució A del SR-6 (sòl urbanitzable residencial), presentat per l'Agrupació d'Interés Urbanístic de la Unitat d'Execució A del Sector 6 de Benaguasil.
  
Segon
  
Sol·licitar al Registre de la Propietat l'emissió de certificació de domini i càrregues de la totalitat de les finques incloses en la unitat reparcel·lable.
  
Tercer
  
Notificar la present resolució als interessats amb indicació dels recursos que s'hi poden interposar.»
Diari Oficial de la Generalitat Valenciana


Sumari del DOGV 4421, del 20-01-2003 (2003/163)

RESOLUCIÓ de 8 de gener de 2003, de la Universitat d'Alacant, per la qual nomena professor titular d'universitat DF02477, en l'àrea de coneixement de Ciència de la Computació i Intel·ligència Artificial, Juan Antonio Puchol García.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4421

Data del DOGV
:   20-01-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/163


Organisme emissor
:   Universitat d'Alacant

Tipus de document
:   Resolució

RESOLUCIÓ de 8 de gener de 2003, de la Universitat d'Alacant, per la qual nomena professor titular d'universitat DF02477, en l'àrea de coneixement de Ciència de la Computació i Intel·ligència Artificial, Juan Antonio Puchol García. [2003/X163]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'esta Universitat d'Alacant de 22 de novembre de 2001 (BOE de 8 de desembre de 2001), nomena professor titular d'universitat DF02477, en l'àrea de coneixement de Ciència de la Computació i Intel·ligència Artificial, Departament de Ciència de la Computació i Intel·ligència Artificial, Juan Antonio Puchol García.
Diari Oficial de la Generalitat Valenciana


Sumari del DOGV 4488, del 28-04-2003 (2003/4555)

Informació pública de l'alternativa tècnica del programa d'actuació integrada de la unitat d'execució Tornetes.
---------------------------------------------------------------------------------------------------------------

### Dades del document

Número de DOGV
:   4488

Data del DOGV
:   28-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4555


Organisme emissor
:   Ajuntament de Llocnou de Sant Jeroni

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució Tornetes. [2003/S4555]
  
L'Ajuntament de Llocnou de Sant Jeroni, amb domicili en el carrer del Monestir de Cotalba, 1, per la present comunica a tots els possibles interessats o afectats:
  
Primer. Que l'esmentat ajuntament ha formulat una alternativa tècnica de programa, per a executar l'actuació integrada l'àmbit territorial de la qual és la unitat d'execució Tornetes.
  
Segon. L'objecte del programa és urbanitzar l'esmentada unitat d'execució i la integra en les xarxes d'infraestructures generals existents i fa possible la seua integració amb l'entorn d'esta.
  
Tercer. L'esmentada alternativa tècnica està integrada per memòria i avantprojecte d'urbanització
  
Quart. Dins del termini de 20 dies comptadors des de la publicació del present anunci en el Diari Oficial de la Generalitat Valenciana qualsevol persona podrà consultar en l'Ajuntament de Llocnou de Sant Jeroni les actuacions derivades d'esta alternativa i de presentar tant les al·legacions com les alternatives tècniques que pretenguen competir amb la ja exposada al públic. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.
  
Cinqué. El present anunci, a més a més d'acomplir amb el que establix l'article 48.1.c) de la Llei Reguladora de l'Activitat Urbanística, val d'avís als titulars cadastrals afectats per l'actuació que, si s'escau, resulten desconeguts.
Diari Oficial de la Generalitat Valenciana


Sumari del DOGV 4520, del 12-06-2003 (2003/6543)

Actuacions d'execució número 191/2003. Cèdula de notificació.
-------------------------------------------------------------

### Dades del document

Número de DOGV
:   4520

Data del DOGV
:   12-06-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/6543


Organisme emissor
:   Jutjat de Primera Instància i Instrucció Número 1 de Picassent

Tipus de document
:   Anunci

Actuacions d'execució número 191/2003. Cèdula de notificació. [2003/Q6543]
  
Silvia Sempere Faus, jutgessa del Jutjat de Primera Instància i Instrucció número 1 de Picassent i partit judicial, fa saber:
  
Que en este jutjat es tramita execució número 191/2003, a instàncies de Raúl-Benjamín Jover González contra María Tebar Villora i Antonio Canales Cortijo, ambdós, actualment, en parador desconegut, sobre desallotjament de la finca situada en Monserrat, partida de la Canyadeta de l'Arròs o Corral d'Isidro, parcel·la 49, polígon 22, inscrita al Registre de la Propietat de Carlet al tom 1.639, llibre 201, foli 45, finca número 11.591.
  
Amb data de hui, s'ha dictat interlocutòria en virtut de la qual s'estén el present edicte per a requerir als expressats executats perquè dins del termini de 10 dies retiren els seus béns d'ús personal de l'expressada finca, amb l'advertència que si no els retiren dins d'este termini es consideraran com a coses abandonades a tots els efectes.
Diari Oficial de la Generalitat Valenciana


Sumari del DOGV 4566, del 14-08-2003 (2003/4364)

RESOLUCIÓ de 7 d'abril de 2003, de la Conselleria d'Agricultura, Pesca i Alimentació, per la qual s'autoritza un ajust de dotacions entre dues línies de subvenció de crèdits dins del capítol VII del programa 714.70 Relacions agràries amb la Unió Europea, per import de 395.008,00 euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/4364


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 7 d'abril de 2003, de la Conselleria d'Agricultura, Pesca i Alimentació, per la qual s'autoritza un ajust de dotacions entre dues línies de subvenció de crèdits dins del capítol VII del programa 714.70 Relacions agràries amb la Unió Europea, per import de 395.008,00 euros. [2003/X4364]
  
En el capítol VII del programa 714.70 Relacions agràries amb la Unió Europea, hi ha una línia la dotació de la qual resulta insuficient per donar cobertura a les anualitats aprovades a càrrec seu i, per això, es fa necessari incrementar-ne els crèdits perquè cobrisca l'import.
  
D'altra banda hi ha, en el capítol VII d'este mateix programa, una línia de subvenció amb crèdit en situació jurídica i comptable de disponible i que, segons la informació al dia de la data, no serà necessari en el que resta d'exercici pressupostari. Ambdues línies compartixen la condició de tindre finançament de la Generalitat Valenciana condicionada. I seran estos crèdits els que s'ajusten.
  
A la vista de l'anterior.
  
Vistos l'informe de l'Oficina Pressupostària d'esta conselleria i l'informe de conformitat emés per la Intervenció Delegada de la Intervenció General en la Conselleria d'Agricultura, Pesca i Alimentació; en virtut de l'article 21.1.b de la Llei 12/2002, de 27 de desembre, de Pressuposts de la Generalitat Valenciana per a l'exercici 2003.
  
En virtut de la delegació de competències establides en l'article 1.d de l'Orde de 21 d'abril de 1997, de la Conselleria d'Agricultura, Pesca i Alimentació (DOGV número 2997, de 22 de maig de 1997), resolc:
  
Únic
  
Autoritzar l'ajust de la dotació de les línies de subvenció i pels imports següents, dins del capítol VII del programa 714.70 Relacions agràries amb la Unió Europea:
  
?/-
  
.../-
  
València, 7 d'abril de 2003.- La consellera, p.d., el secretari general: Francisco Quintana Safont.
Diari Oficial de la Generalitat Valenciana


Sumari del DOGV 4461, del 17-03-2003 (2003/2792)

Actuacions de separació matrimonial número 1.618/2001. Cèdula de notificació.
-----------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/2792


Organisme emissor
:   Jutjat de Primera Instància Número 8 de València

Tipus de document
:   Anunci

Actuacions de separació matrimonial número 1.618/2001. Cèdula de notificació. [2003/Q2792]
  
Alberto Alonso-Leciñana Sáez, secretari del Jutjat de Primera Instància número 8 de València, mitjançant este edicte, faig saber:
  
Que en este jutjat, amb el número 1.618/2001, es tramiten actuacions de separació matrimonial contenciosa a instàncies de Juliana Ramírez Moreno contra Juan Antonio García del Albéniz Fite, en les quals he acordat notificar la sentència dictada al demandat a què es fa referència la part dispositiva de la qual és, literalment, com es diu tot seguit:
  
«Decisió
  
Que amb l'estimació parcial de la demanda instada per la procuradora M.ª José Mazón Esteve, en nom i representació de Juliana Ramírez Moreno, contra José Antonio García de Albéniz Fite, acorde la separació matrimonial dels expressats amb tots els efectes legals inherents a esta declaració.
  
No correspon fer imposició de costes causades.
  
Una vegada ferma esta sentència comuniqueu-la al registre civil on consta inscrit el matrimoni.
  
Esta és la meua sentència, contra la qual s'hi pot interposar un recurs d'apel·lació, i es pot preparar davant d'este jutjat, presentant un escrit dins dels cinc dies següents a la notificació, que pronuncie, mane i firme.
  
Ferma esta resolució, comuniqueu-la al registre civil on consta inscrit el matrimoni.
  
Esta és la meua sentència, que per la rebel·lia del demandat, es notificarà en legal forma, si no se sol·licita la notificació personal dins del tercer dia, contra la qual es podrà interposar un recurs d'apel·lació que es podrà preparar davant d'este Jutjat presentant un escrit dins dels cinc dies següents a la notificació.
  
Cosa que pronuncie, mane i firme.
  
I perquè valga de notificació en legal forma a Juan Antonio García de Albéniz Fite, en rebel·lia, expedisc i firme el present edicte.
Diari Oficial de la Generalitat Valenciana


Sumari del DOGV 4569, del 20-08-2003 (2003/8767)

RESOLUCIÓ de 16 de juliol de 2003, de la Universitat Jaume I, per la qual nomena, en virtut de concurs públic, Margarita Miñarro Yanini professora titular d'escola universitària en l'àrea de coneixement de Dret del Treball i de la Seguretat Social.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4569

Data del DOGV
:   20-08-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8767


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 16 de juliol de 2003, de la Universitat Jaume I, per la qual nomena, en virtut de concurs públic, Margarita Miñarro Yanini professora titular d'escola universitària en l'àrea de coneixement de Dret del Treball i de la Seguretat Social. [2003/F8767]
  
D'acord amb la proposta formulada per la comissió constituïda per a jutjar el concurs públic convocat per la Resolució de la Universitat Jaume I de 29 d'octubre de 2001 per a la provisió de la plaça de professor titular d'escola universitària de l'àrea de coneixement de Dret del Treball i de la Seguretat Social (concurs 3/2001, plaça núm. 84/2001), i tenint en compte que la concursant proposada compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 20 de la Llei Orgànica 6/2001, de 21 de desembre, de Universitats, i altres disposicions que la despleguen, resol:
  
Nomenar Margarita Miñarro Yanini, DNI 26311204-M professora titular d'escola universitària en l'àrea de coneixement de Dret del Treball i de la Seguretat Social, adscrita al departament de Dret del Treball i Seguretat Social i Eclesiàstic de l'Estat.
  
Castelló de la Plana, 16 de juliol de 2003.- El rector: Francisco Toledo Lobo.
Diari Oficial de la Generalitat Valenciana


Sumari del DOGV 4660, del 30-12-2003 (2003/13467)

RESOLUCIÓ de 17 de setembre de 2003, de la Conselleria d'Economia, Hisenda i Ocupació, per la qual s'autoritza determinat ajust de crèdit en el capítol IV del programa 141.20, Direcció i Servicis Generals, de la Conselleria de Justícia i Administracions Públiques, que implica la inclusió de determinada línia de subvenció, per import de trenta mil euros (30.000 EUR). Exp. 07.009/03 -184.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13676


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 17 de setembre de 2003, de la Conselleria d'Economia, Hisenda i Ocupació, per la qual s'autoritza determinat ajust de crèdit en el capítol IV del programa 141.20, Direcció i Servicis Generals, de la Conselleria de Justícia i Administracions Públiques, que implica la inclusió de determinada línia de subvenció, per import de trenta mil euros (30.000 euros). Exp. 07.009/03 €184. [2003/13063]
  
A fi de dotar de cobertura pressupostària el conveni entre la Generalitat Valenciana i el Tribunal de les Aigües de la Vega de València, a l'objecte de coadjuvar en l'organització i el funcionament d'este Tribunal, la Conselleria de Justícia i Administracions Públiques planteja determinat ajust en el capítol IV del programa 141.20, Direcció i Servicis Generals, que implica la inclusió de la línia de subvenció T4222 €Conveni amb el Tribunal de les Aigües de la Vega de València?.
  
En este sentit, i en virtut del que disposen els articles 18 i 29 de la Llei 12/2002 de Pressupostos de la Generalitat Valenciana per a l'exercici 2003, resolc
  
Primer i únic
  
S'autoritza l'ajust en l'annex de transferències corrents del programa 141.20, Direcció i Servicis Generales, que implica la minoració de crèdit de les línies de subvenció T0246 i T4212, i la inclusió de la línia de subvenció T4222, com es detalla a continuació:
  
Codi Denominació Modificació Alta / Baixa
  
T0246 Subvenció ajuntaments, famílies i
  
 institucions sense fins de lucre - 5.000 euros
  
T4212 Beques pràctiques professionals - 25.000 euros
  
IMPORT: 30.000 euros.
  
DENOMINACIÓ: conveni amb el Tribunal de les Aigües de la Vega de València
  
 Codi: T 4222
  
BENEFICIARIS: Tribunal de les Aigües de la Vega de València
  
NORMATIVA REGULADORA: Conveni
  
DESCRIPCIÓ I FINALITAT: Finançament de les activitats pròpies del Tribunal de les Aigües.
  
TIPUS: Nominativa
  
FONS PROPIS: 30.000 euros
  
FONS FINALISTES:
  
València, 17 de setembre de 2003.- El conseller d'Economia, Hisenda i Ocupació: Gerardo Camps Devesa